Vilhelmshafenas

Vilhelmshafenas () – miestas Vokietijoje, Žemutinės Saksonijos žemės šiaurėje, prie Jadės įlankos Šiaurės jūroje. Tai svarbus šalies jūrų uostas ir didžiausia karinio laivyno bazė.

 Istorija 
Sibethsburgo pilis, pastatyta iki 1383 m., buvo sugriauta Hanzos sąjungos 1433 m. 1853 m. Prūsijos princas Adalbertas Jadės taikos sutarties metu išsireikalavo 3,13 km² ploto Oldenburgo didžiosios kunigaikštystės teritorijos prie Jadės įlankos. 1869 m. Prūsijos karalius Vilhelmas I (vėliau ir Vokietijos imperatorius) Hanoverio provincijoje įkūrė miestą-eksklavą kaip laivyno bazę besiplečiančiam šalies laivynui. Toliau nuo įlankos kranto buvusi teritorija priklausė Oldenburgo kunigaikštystei. XX a. pr. Vilhelmshafene įsteigtos laivų statyklos.

Antrojo pasaulinio karo metu miestas smarkiai nukentėjo nuo bombardavimų, buvo sugriauta apie du trečdalius pastatų. 1945 m. gegužės 5 d. lenkų pajėgos, vadovaujamos generolo Stanisław Maczek, užėmė Vilhelmshafeną ir į nelaisvę paėmė jame buvusią dislokuotą gynybos kariuomenę. Į jų rankas pateko ir apie 200 nacistinės Vokietijos laivyno Kriegsmarine laivų, kurie vėliau buvo perduoti Sąjungininkams. 1947 m. buvo priimtas naujas miesto herbas.

 Miestai partneriai 
  Viši, Prancūzija (nuo 1965 m.)
  Norfolkas, Virdžinija, JAV (nuo 1976 m.)
  Danfermlinas, Škotija (nuo 1979 m.)
  Čingdao, Kinija (nuo 1992 m.)
  Bad Harcburgas, Vokietija (nuo 1988 m.)
  Bydgoščius, Lenkija (nuo 2006 m.)

Kategorija:Žemutinės Saksonijos miestai